Mai multe țări din Europa impun măsuri dure, din cauza numărului mare de infecții.
Olanda și Cehia închid barurile, cluburile și restaurantele. Englezii nu vor să renunțe la serile petrecute în baruri. Mai mulți tineri au atacat un echipaj de poliție, în Liverpool.
Nu doar România bate recorduri negative. Europa e în momentul acesta al treilea focar de coronavirus al planetei, după SUA și India, la raportările de cazuri noi, potrivit site-ului de statistică worldometers.info.Mai multe țări au început deja să impună măsuri radicale. De astăzi Olanda și Cehia închid toate barurile și restaurantele. Olandezii cu vârsta peste 13 ani sunt obligați să poarte mască în toate spaţiile închise. Măsuri similare se aplică și în zonele mai grav afectate din Franța, Belgia, Germania și Marea Britanie.Închiderea barurilor i-a supărat la culme pe englezi. În Liverpool, zeci de tineri au dansat în centrul orașului și au atacat un echipaj de poliție.